
U veljači ove godine [2010.] bilo je riječi o jednom crkvenopravnom 
komentaru motuproprija pape Benedikta XVI., Summorum Pontificum, koji je 
napisao njemački kanonist dr. G. 1 A/eishaupt. Auktor među ostalim spominje 
i neke dvojbe i predlaže rješenja. Na neke od njih je već odgovorilo 
Papinsko povjerenstvo Ecclesia Dei. Kako je već najavljeno rad je 
odnedavno dostupan i u tiskanom obliku, a predgovor mu je napisao prefekt 
Vrhovnog sudišta Apostolske signature, nadbiskup R. L. Burke kojega je 
Sveti Otac u srpnju ove godine imenovao i članom Kongregacije za 
bogoštovlje i sakramentalnu stegu. Nadbiskup ističe da 
motuproprij Summorum Pontificum nije namijenjen tek nekim osobama ili 
skupinama, nego je zadaća cijele Crkve da "čuva i njeguje svoju liturgijsku 
tradiciju". 


Apostolsko pismo 'Summorum Pontificum' 
koje je papa Benedikt XVI. objavio 7. srpnja 
2007. u obliku motuproprija, predstavlja 
značajan prilog primjeni nauka o liturgiji II. 
vatikanskog koncila. U vrijeme neposredno 
nakon Koncila taj je nauk često bio žrtva 
stranputičke hermeneutike diskontinuiteta, 
pa je lako nastao krivi dojam da je liturgijska 
reforma koju je tražio Koncil značila više 
prekid, nego razvoj toga najvišeg izraza 
života Crkve. Oni koji su pripadali toj krivoj 
hermeneutici isticali su kako nema odnosa kontinuiteta između Rimskog 
misala bi. pape Ivana XXIII. i Rimskog misala si. Božjega pape Pavla VI. 

Zapravo konstitucija o liturgiji 'Sacrosanctum Concilium' poučava, ipak, o 
organskom jedinstvu svete liturgije, uzvišenog izraza života Kristova u 
njegovoj Crkvi. Stoga, ona ne može nikada biti podvrgnuta jednom 
radikalnom prekidu, a da se ne radi pri tom o izdaji sakramentalne 
prisutnosti Kristove i njegova djelovanja u liturgijskom životu Crkve, koja ima 
za posljedicu najveću duhovnu štetu cijeloga otajstvenoga tijela, ali i svakog 
pojedinog uda. Tada kardinal Joseph Ratzinger, tu je istinu izložio na jasan i 
uvjerljiv način u jednom predavanju prigodom liturgijske konferencije u 
Fontgombaultu, u srpnju 2001.: 

' Predgovor misala Pavla VI. izričito kaže da je to misal iste Crkve koji se 
integrira u konitnuitet. A da se naglasi kako nema nikakvoga bitnoga 
prekida, da postoji kontinuitet i identitet Crkve, čini mi se neophodnom 
zadržati mogućnost celebracije prema starom misalu, kao znak 
neprekinutog identiteta Crkve. To je za mene osnovni razlog; da ono što je 
do 1969. bila liturgija Crkve, najsvetija stvar za svakoga, ne može nakon 
1969. - nevjerojatno pozitivističkom odlukom- postati potpuno neprihvatljiva 
stvar. Želimo li ostati vjerodostojni, da upotrijebim tu devizu moderniteta, 
apsolutno je nužno priznati da ono, što je prije 1969. bilo temeljno, ostaje to 
također i nakon te godine: Ista svetost, ista liturgija.' 

'Summorum Pontificum', stoga, omogućuje, u skladu s istinom o identitetu 
i kontinuitetu svete liturgije u njenim povijesnim oblicima, obostrano 
obogaćenje između misala bi. pape Ivana XXIII. i si. Božjega Pavla VI., 




dvaju oblika jednoga rimskog obreda čitave Crkve. 


Da motuproprij može ostvariti sve ono što je vrhovni pastir Crkve 
namjeravao svojom publikacijom, bitno je jasno razumjeti kanonski status i 
mjesto motuproprija unutar liturgije i crkvenoga zakonodavstva. U tu je 
svrhu dr. G. P. VVeishaupt poduzeo marnu kanonističku studiju o 
motupropriju, čije nam rezultate sada predstavlja u ovom svesku. 

U vlastitom predgovoru VVeishaupt predstavlja svoju nakanu da ovim 
komentarom pridonese ispravnom razumijevanju i korektnoj implementaciji 
motuproprija. Pri tom nam u svoj skromnosti nudi nezamjenjivu pomoć za 
'liturgijsko pomirenje' unutar Crkve, prema intenciji vrhovnog pastira i 
zakonodavca Crkve. 

U prvom poglavlju nam predstavlja kanonski status motuproprija. Radi se 
o novom zakonodavnom tekstu koji je objavljen u uobičajenom obliku 
papinskog zakonodavstva, apostolskom pismu, motuptopriju, tj. na temelju 
vlastite inicijative Rimskog Prvosvećenika. 

Kao akt univerzalnog zakonodavstva obvezujući je za cijelu Crkvu. 
'Summorum Pontificum' nije izraz sklonosti prema nekim osobama ili 
skupinama, nego zakonodavni tekst sa svrhom zaštite i poticanja života 
cijelog Mističnoga tijela Kristova i najvišega izraza toga života, naime svete 
liturgije. Cijeloj je zajednici Crkve zadana obveza da čuva i njeguje svoju 
liturgijsku tradiciju, kako bi sjedne strane zaštitila prava onih pojedinaca i 
skupina koji su privrženi liturgiji koja se danas naziva 'izvanrednim oblikom 
rimskog obreda', a s druge strane kako bi isto tako obogatila vlastiti 
liturgijski život zakonitim slavljenjem obiju formi rimskoga obreda. Ukratko: 
'Summorum Pontificum' određuje univerzalnu disciplinu za primjenu 
izvanrednoga oblika rimskoga obreda, u suglasju s naukom II. vatikanskog 
koncila koji treba razumjeti u okviru više od dvotisućljetne tradicije Crkve, tj. 
u smislu 'hermeneutike kontinuiteta', kako je to izložio papa BenediktXVI. u 
govoru Rimskoj kuriji, 22. prosinca 2005. 

Nadovezujući se na djela drugih kanonista VVeishaupt iznosi uvjerljive 
argumente za to, da 'Missale Romanum' iz 1962. nikada nije bio ukinut, 
kako je i papa Benedikt XVI. isto tako jasno potvrdio. Komentar dokazuje da 
apostolska konstitucija 'Missale Romanum' od 3. travnja 1969. i 
zakonodavstvo o liturgiji nakon nje ne sadržavaju nikakve izričite klauzule 
koja predviđa ukidanje Rimskog misala iz 1962. godine. Papa Benedikt XVI. 
sveopćim dopuštanjem primjene Rimskog misala iz 1962. u motupropriju 
'Summorum Pontificum', izjavljuje da u cijeloj Crkvi ’de iure' postoje oba 
oblika; oblik prema misalu bi. pape Ivana XXIII. i oblik koji se nalazi u misalu 
si. Božjega pape Pavla VI. Zakonodavstvo iz motuproprija je, dakle, jasan 
izraz reforme koju je želio II. vatikanski koncil u konstituciji o liturgiji 
’Sacrosanctum Concilium'. 

U drugom poglavlju VVeishaupt odgovara na niz praktičnih pitanja koja se 
postavljaju s obzirom na provedbu motuproprija i proizlaze iz novijih izmjena 
discipline slavlja sakramenata, kao npr. pitanja u odnosu na ministrantice ili 
laike koji izvršavaju službe lektora ili izvanrednih djelitelja pričesti. Kako bi 
razbistrio ta pitanja umjesno se okreće dvama kanonističkim načelima. 

Prvo načelo zahtijeva brižljiv obzir prema liturgijskim normama koje su 
bile na snazi 1962. za celebraciju izvanrednoga oblika rimskoga obreda, jer 
one štite integritet rimskog obreda kako se nalazi u misalu bi. Ivana XXIII. 



Drugo načelo govori da se kasnija liturgijska disciplina može unijeti u 
izvanredni oblik onda kada se dotiče prava vjernika koje proizlazi iz 
sakramenta krštenja i kada služi vječnom spasu njihove duše. 

Primjena tih dvaju načela na spomenute slučajeve vodi do uvida da niti 
službe ministrantica niti laika kao lektora ili izvanrednih djelitelja pričesti ne 
pripadaju temeljnim pravima krštenika. Stoga, tim novijim stvarima nije 
mjesto u izvanrednom obliku rimskog obreda, zbog poštovanja integriteta 
liturgijske stege kakva je sadržana u Rimskom misalu iz 1962. Komentar 
dojmljivo objašnjava da je međusobno obogaćivanje moguće samo tada 
kada se brižljivo poštuje vlastita disciplina svakog oblika. 

U trećem poglavlju se osvrće na Pismo biskupima pape Benedikta XVI. 
koje je pratilo promulgaciju motuproprija i razmišljanja s obzirom na 
mogućnosti daljnje reforme poslijekoncilskog misala. U tom zadnjem 
poglavlju slijedi misli o 'reformi reforme', kojima je tada kardinal Joseph 
Ratzinger dao pozornost u važnom predavanju o liturgiji u opatiji 
Fontgombault u srpnju 2001. 

Komentar je temeljito dokumentiran i uzima u obzir najnoviju kanonističku 
literaturu. Stoga je važan i pouzdan instrument za ispravno razumijevanje i 
provođenje kanonskih propisa sadržanih u motupropriju. VVeishauptova 
kanonistička analiza s pravom uzima u obzir nakanu zakonodavca koja se 
jasno i razumljivo nalazi u Pismu biskupima i u opsežnim spisima o 
liturgijskim pitanjima tada kardinala Josepha Ratzingera. 

U ime svih onih koji će se hraniti dobrim plodovima ove studije, izražavam 
auktoru svoju srdačnu zahvalu što je s velikim znanjem i brigom predstavio 
apostolsko pismo u obliku motuproprija, ’Summorum Pontificum', kao i 
njegov kanonski status i kontekst u liturgiji sveopće Crkve. Iskreno se 
nadam da će ovaj komentar biti uskoro preveden i na druge jezike da bi ovaj 
važan prinos provedbi liturgijske stege, posebice motuproprija, bio dostupan 
vjerncima, a osobito biskupima i svećenicima, njihovim suradnicima, koji 
imaju glavnu odgovornost za ispravan red najvišeg i najsavršenijeg izraza 
života Crkve, naime svete liturgije. 

Neka nam ovaj vrijedni prinos dr. G. P. VVeishaupta pomogne u 
crkvenopravnom studiju svete liturgije, da sve bolje razumijemo duboku 
mudrost riječi pape Benedikta XVI., kojima je povjerio disciplinu univerzalne 
crkve sadržanu u motupropriju. 

'Nema nikakvoga proturječja između jednoga i drugog izdanja Rimskoga 
misala. U povijesti liturgije postoji rast i razvoj, ali ne prekid. Što je prijašnjim 
naraštajima bilo sveto, ostaje i za nas sveto i veliko, te se ne može 
odjednom potpuno zabraniti ili postati štetnim. Svima nam koristi očuvati 
bogatstva koja su izrasla u vjeri i molitvi Crkve, i dati im zasluženo mjesto.' 

+Raymond Leo Burke 

Nadbiskup Saint Louisa u miru 

Prefekt Vrhovnog sudišta Apostolske signature 

U Rimu, na svetkovinu Presvetog Srca Isusova, 11. lipnja 2010. 


izvor: http://splendordomini.blogspot.com/2010/08/zadaca-cijele-crkve.html 




